Diplomli ishsiz

Diplomli ishsiz (asl nomi: “Velaiilla Pattadhari”) — 2014-yilda rejissyor Velraj tomonidan suratga olingan tamil tilidagi Hindiston jangari drama filmi. Xalq orasida VIP nomi bilan tanilgan. 2017-yilda filmning davomi sifatida rejissyor Soundarya Rajnikanth tomonidan “Diplomli ishsiz 2” filmi suratga olingan.

Syujeti 
Raguvaran qurilish muhandisligi fakultetini tamomlagan, ammo 4 yildan beri ishsiz. U faqat oʻz sohasiga tegishli ishda ishlashni istaydi. U tez-tez otasi bilan bahslashib qoladi, otasi uni takasaltang deb biladi. Uning ukasi Kartik AT kompaniyada ishlab yaxshi pul topadi va undan otasi rozi boʻladi. Raguvaranning onasi Buvana esa uni qoʻllab-quvvatlaydi. Raguvaran yangi koʻchib kelgan qoʻshnisining qizi Shaliniga oshiq boʻladi. Shalini avvaliga uni yomon koʻradi, lekin u duch kelayotgan qiyinchiliklarni bilgach, unga iliq munosabatda boʻladi va oxir-oqibat uning sevgisiga javob qaytaradi.

Bir kuni Raguvaranning otasi va Kartik qarindoshlarining toʻyiga ketganida ular undan yurak xasta onasiga qarashni soʻrashadi. Biroq, u Shalini bilan uchrashuvga chiqib, onasi qoʻngʻiroqlarini koʻtarmaydi. Raguvaran uyga qaytib, onasi yurak xurujidan vafot etganini biladi va buning uchun oʻzini aybdor his qilib, depressiyaga tushadi. Vafot etgan Buvananing oʻpkasi oʻpka saratoni bilan kasallangan kashanda Anitaga koʻchiriladi. Anitaning otasi Ramkumar Chennaydagi qurilish injiniring kompaniyasining raisi va Raguvaranga qizining hayotini saqlab qolgani uchun minnatdorchilik belgisi sifatida ish taklif qiladi. Raguvaran taklifni qabul qiladi va Anitadan chekmaslikni iltimos qiladi, u ham rozi boʻladi. Raguvaranga 6 oy oʻtgach koʻp qavatli uylar qurish boʻyicha hukumat loyihasi taklif qilinadi. U hukumatdan shartnomani muvaffaqiyatli yutib oladi va darhol uning ustida ishlashni boshlaydi.

Otasining kompaniyasining Chennaydagi filialini egallab olgan Arun Subramaniam yerni olmaganidan gʻazablanib, Raguvaranning rivojlanishiga turli yoʻllar bilan toʻsqinlik qiladi. Raguvaran bu toʻsiqlarning har birini yengib oʻtadi va oʻz ishini davom ettiradi, lekin oxir-oqibat Arun qurilish maydonchasida Raguvaran ishchilarini kaltaklash uchun zoʻravonlarni yollaydi. Ishchilar jarohat qolishib kasalxonaga tushishadi, Raguvaran esa bu masalaga chek qoʻyish uchun Arunning ofisiga boradi. Arun zoʻravonlarni joʻnatganini tan oladi, bu esa mikro josuslik kamerasi tomonidan yozib olinadi. Raguvaran undan uzr soʻrashini talab qiladi, aks holda videoni ommaga eʼlon qilishini aytadi. Video uning obro‘siga putur yetkazishidan qo‘rqib, Arunning otasi Venkat uzr so‘rash uchun o‘g‘lini kasalxonaga yuboradi. Raguvaran uzrni qabul qiladi va loyiha 10 oy ichida yakunlaydi.

Koʻp qavatli uylar ochilishi kuni Arun Raguvaranga pistirma qoʻyadi, lekin Raguvaran ularni magʻlub qiladi. Raguvaran Arunni ochilish marosimiga olib boradi. U yerda vazir va Anita ochilish marosimini oʻtkazishadi.

Rollarda 

 Dhanush — Raguvaran rolida;
 Amala Paul — Shalini rolida;
 Saranya Ponvannan — Buvana, Raguvaranning onasi rolida;
 Samuthirakani — Krishnamurthi, Raguvaranning otasi rolida;
 Vivek — Azhagusundaram
 Hrishikesh — Kartik, Raghuvaranning ukasi rolida;
 Surbhi — Anita rolida;
 Amitash Pradhan — Arun Subramaniam rolida;
 Cell Murugan — Manickam rolida;
 Vignesh Shivan — Vignesh rolida;
 Meera Krishnan — Shalinining onasi rolida;
 D. R. K. Kiran — MLA Varadarajan rolida;
 M. J. Shriram — Ramkumar, Anitaning otasi rolida;
 Sanjay Asrani — Venkat Subramaniam rolida.

Kassa 
Film Chennay shahrida 30 ta ekranda chiqarildi. Sreedhar Pillaiʼning taʼkidlashicha, film faqat Tamilnadda namoyish etilgan kunning oʻzidayoq 100,6 million  ishlab topgan. Film Tamilnadda birinchi namoyish kunlarida taxminan ₹13 crore (1,6 million dollari) va 10 kun ichida 24 crore (3,0 million dollari)dan ortiq mablag‘ yig‘di. Film toʻrtinchi haftada butun dunyo boʻylab ₹50 crore (6,3 million dollari) toʻpladi. Birinchi hafta oxirida yalpi daromad ₹ 190,8 million edi. Film Tamilnadda jami 250 million ₹ ishlab topdi.

Film Buyuk Britaniya va Irlandiyada bilan birgalikda 9,83 million ₹ ishlab topdi. Shuningdek, u Avstraliyada 3,735 million ₹ daromad keltirdi. Film Malayziyada bir oyda 22,3 million ₹ daromad oldi. Jami boʻlib butun dunyo boʻyicha 530 million ₹ yigʻdi.

Qayta ishlash 
Film 2018-yilda Kanadada “Brihaspathi” sifatida rejissyor Nanda Kishore tomonidan Manoranjan Ravichandran bilan qayta ishlangan.

Manbalar 

Filmlar
Hindiston filmlari
2014-yil filmlari
Tamil tilidagi filmlar
Jangari filmlar
Dramatik filmlar

Havolalar